Du behøver ikke at være utilfreds med julegaven, for byttereglerne kan komme dig til gode.

Passer sweateren fra moster alligevel ikke helt til resten af garderoben, eller fik du to af den samme parfume? Så er du er ikke den eneste, der skal en tur forbi det lokale storcenter for at bytte julegaver. Tirsdag er nemlig første dag, butikkerne har åbent efter jul, og i de kommende dage og uger forventer Dansk Erhverv, at danskerne vil bytte gaver for omkring 400 millioner kroner. Det svarer til, at vi bytter mellem 4 og 5 procent af vores julegaver. Men er det nødvendigt at have kvitteringen med? Og hvem har egentlig ansvaret for pakken, når julegaven sendes retur til en webshop? Her får du et overblik over, hvad dine rettigheder er, når du kommer frem til kassen med dine byttevarer under armen.